
PROPUNERE DE REZOLUȚIE A PARLAMENTULUI EUROPEAN

referitoare la poziția Consiliului privind proiectul de buget rectificativ nr. 10/2010 al Uniunii Europene pentru exercițiul financiar 2010, secțiunea III – Comisia

(0000/2010 – C7‑0000/2010 – 2010/2246(BUD))
Parlamentul European,

–
având în vedere Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

–
având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene
, în special articolele 37 și 38,

–
având în vedere bugetul general al Uniunii Europene pentru exercițiul financiar 2010, adoptat definitiv la 17 decembrie 2009
,

–
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
,

–
având în vedere proiectul de buget rectificativ nr. 10/2010 al Uniunii Europene pentru exercițiul financiar 2010, prezentat de Comisie la 20 octombrie 2010 (COM(2010)0598),

–
având în vedere Scrisoarea rectificativă nr. 1 la proiectul de buget rectificativ nr. 10 referitor la bugetul general 2010, prezentată de Comisie la 26 noiembrie 2010,

–
având în vedere poziția Consiliului privind proiectul de buget rectificativ nr. 10/2010, adoptată de Consiliu la … 2010 (0000/2010 – C7-0000/2010),

–
având în vedere articolele 75b și 75e din Regulamentul său de procedură,

–
având în vedere raportul Comisiei pentru bugete (A7-0000/2010),
A.
întrucât proiectul de buget rectificativ nr. 10/2010 la bugetul general 2010 vizează următoarele aspecte:

–
o creștere netă a previziunilor privind veniturile (466 de milioane EUR), după revizuirea previziunilor privind resursele proprii și alte venituri; 

–
o reducere a creditelor de plată corespunzătoare liniilor bugetare pentru rubricile 1a, 1b, 2 și 4 (755,6 milioane EUR), după luarea în considerare a redistribuirilor propuse în așa-numitul „transfer global”, care reechilibrează plățile între liniile bugetare pentru a ține cont de execuția bugetară de până acum; 

–
crearea postului bugetar 06 04 14 04 destinat finanțării de proiecte în domeniul eficienței energetice și al energiei produse pe bază de surse regenerabile în cadrul Planului european de redresare economică, precum și a postului bugetar 26 01 51 31, aferent contribuției din partea UE la așa-numitele școli europene de tip 2, suma de 4,83 milioane EUR, sub formă de credite de angajament și de plată, necesară pentru 2010 fiind pusă la dispoziție în urma redistribuirii operate în cadrul domeniului de politică 26 - Administrația Comisiei;

–
o reducere cu 15 milioane EUR a creditelor de angajament pentru anumite măsuri de la rubrica 1a; 

–
o reducere cu 330 de milioane EUR a creditelor de angajament și de plată de la rubrica 2 în ceea ce privește articolul bugetar 05 02 03 - Restituiri pentru alte produse decât cele prevăzute în anexa 1 - și articolul bugetar 05 02 12 - Lapte și produse lactate - și o reducere suplimentară cu 28 de milioane EUR a creditelor de angajament și cu 5 milioane EUR a creditelor de plată din rezervă; 

B.
întrucât prin Scrisoarea rectificativă la proiectul de buget rectificativ nr. 10/2010 se suprimă reducerea creditelor de angajament prevăzută la rubrica 2, aferentă articolului 05 02 12 - Lapte și produse lactate (- 280 de milioane EUR) - și articolului 05 02 03 - Restituiri pentru alte produse decât cele prevăzute în anexa 1 (- 50 milioane EUR) - datorită necesităților FEGA mai mari decât s-a anticipat inițial și posibilității de a reporta în 2011 veniturile alocate care au fost generate, dar nu au fost consumate în 2010;

C.
întrucât consecințele globale asupra cheltuielilor pentru 2010 constau în reducerea creditelor de angajament cu 43 de milioane EUR și a celor de plată cu 761 milioane EUR; 

D.
întrucât scopul proiectului de buget rectificativ nr. 10/2010, astfel cum a fost modificat prin Scrisoarea rectificativă nr. 1, este de a înscrie oficial această adaptare în bugetul 2010;

E.
întrucât această adaptare va avea ca rezultat o reducere corespunzătoare atât a contribuțiilor definitive ale statelor membre la bugetul european, cât și a douăsprezecimilor provizorii în cazul în care nu se ajunge la un acord până la sfârșitul lui 2010;

F.
întrucât în cadrul reuniunii comitetului de conciliere din 15 noiembrie 2010 nu s-a ajuns la un acord, mai ales în ceea ce privește posibilitatea utilizării marjelor suplimentare din bugetul 2010 create prin proiectul de buget rectificativ nr. 10/2010 pentru a acoperi necesitățile de finanțare ale proiectului ITER pentru anii 2012 și 2013,

1.
ia act de proiectul de buget rectificativ nr. 10/2010, astfel cum a fost modificat prin Scrisoarea rectificativă nr. 1;

2.
ia act de faptul că în cadrul comitetului de conciliere menționat la articolul 314 alineatul (5) din Tratatul privind funcționarea Uniunii Europene nu s-a convenit asupra unui text comun;

2.
[aprobă / respinge / modifică] poziția Consiliului privind proiectul de buget rectificativ nr. 10/2010, astfel cum a fost modificat prin Scrisoarea rectificativă nr. 1 [fără modificări], și încredințează Președintelui sarcina de a constata [adoptarea definitivă / respingerea] bugetului rectificativ nr. x/2010 și de a asigura publicarea acestuia în Jurnalul Oficial al Uniunii Europene;

3.
încredințează Președintelui sarcina de a transmite prezenta rezoluție Consiliului și Comisiei.

